আমি তখন সিরাজগঞ্জ বেলকুচি চাকরি করি৷ সেটা ২০০৭ ইংরাজী সালের কথা, জায়গার নাম বেলকুচি৷ এখানে টেক্সটাইল মিলের অভাব নাই, যত্রতত্র টেক্সটাইল মিল৷ জাপানী তাঁত ও চায়না তাঁতের সমারোহ৷ সেই তাঁতে তৈরী হতো আমাদের দেশীয় লুঙ্গী, জামদানী, বেনারসী চাদর, ওড়না, নাইলন, সিল্কসহ আরো হরেক রকমের বস্ত্র৷ তার মধ্যে বেনারসী ও লুঙ্গী নজরকাড়া, মেয়েদের সেলোয়ার কামিজের কাপড় চোপড়ও তৈরী হতো বহু মিলে৷ আমি যার মাধ্যমে বেলকুছি যাই, সে হলো আমারই চাকরি জীবনের শেষ শারগেদ (শিষ্য) টিপু সুলতান৷